Държавен вестник, бр. 97, 2015 г., стр. 23

БРОЙ  97	
Д Ъ Р Ж А В Е Н  В Е С Т Н И К 	
СТР.  23  
центрации пречат за постигането на съответ­
ствие със стойностите на съответните СКОС;
б) твърдостта, pH, разтворения органичен 
въглерод или други параметри за качество на 
водата, които оказват влияние върху биона­
личността на металите, при което бионалич­
ните концентрации се определят с помощта 
на подходящо моделиране.“
Заключителна разпоредба
§ 12. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
За главен секретар на Министерския съвет:  
Веселин Даков
7989
ПОСТАНОВЛЕНИЕ № 346 
ОТ 7 ДЕКЕМВРИ 2015 Г.
за приемане на Наредба за реда и начина 
за набирането, разходването, отчитането и 
контрола на средствата на Фонд „Сигурност 
на електроенергийната система“
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за реда 
и начина за набирането, разходването, от­
читането и контрола на средствата на Фонд 
„Сигурност на електроенергийната система“.
Министър-председател:  
Бойко Борисов
За главен секретар на Министерския съвет:  
Веселин Даков
НАРЕДБА
за реда и начина за набирането, разходването, 
отчитането и контрола на средствата на Фонд 
„Сигурност на електроенергийната система“
Раздел I
Общи положения
Чл. 1. С наредбата се определят редът и 
начинът за набирането, разходването, отчи­
тането и контрола на средствата от Фонд 
„Сигурност на електроенергийната система“, 
наричан по-нататък „Фонда“.
Чл. 2. Средствата на Фонда се съхраняват 
и обслужват в Българската народна банка.
Чл. 3. Фондът се управлява от Управите­
лен съвет. 
Чл. 4. (1) Управителният съвет приема 
правила за разходването на средствата и опе­
рациите на Фонда, съгласувани с министъра 
на енергетиката.
(2) Набирането и разходването на сред­
ствата по Фонда се извършва въз основа 
на бюджет. Проектът на бюджет на Фонда, 
приет от Управителния съвет, се представя в 
Министерството на финансите чрез Минис­
терството на енергетиката в срокове и по ред, 
определени с решението на Министерския 
съвет за бюджетната процедура за съответната 
година и с указанията на Министерството на 
финансите.
(3) След приемането на закона за държавния 
бюджет на Република България за съответната 
година министърът на енергетиката внася в 
Министерския съвет бюджета на Фонда за 
одобряване.
Раздел II
Източници за събиране и целево предназна­
чение на средствата от Фонда
Чл. 5. Средствата на Фонда се набират от:
1. вноски в размер 5 на сто от приходите на 
производителите на електрическа енергия от 
продадената електрическа енергия без данък 
върху добавената стойност (ДДС);
2. вноски в размер 5 на сто от приходите на 
търговците за внесената и продадена на пазара 
в страната електрическа енергия без ДДС;
3. приходите, получени от търговете за 
продажба на квоти по чл. 57, ал. 1 от Закона 
за ограничаване изменението на климата, ко­
ито се използват за развитие на възобновяеми 
енергийни източници;
4. приходите от лихви, включително по 
просрочени плащания на вноските по т. 1 и 2;
5. дарения;
6. приходите от статистически прехвърля­
ния на енергия от възобновяеми източници, 
които се използват за развитие на възобно­
вяеми енергийни източници.
Чл. 6. Средствата на фонда се разходват за:
1. плащане на средства за покриване на раз­
ходите, извършени от обществения доставчик, 
произтичащи от задълженията му по чл. 93а 
от Закона за енергетиката (ЗЕ), определени с 
решение на Комисията за енергийно и водно 
регулиране (КЕВР), включително за минали 
регулаторни периоди;
2. издръжка, свързана с дейността на Фонда. 
Раздел III
Набиране на средствата по Фонд „Сигурност 
на електроенергийната система“
Чл. 7. Фондът създава и поддържа публичен 
списък на всички производители и търговци 
на електрическа енергия – задължени лица 
за вноски по чл. 5, т. 1 и 2. 
Чл. 8. (1) Приходи по чл. 5, т. 1 са всички 
начислени приходи от продажба по регулирани 
или свободно договорени цени на произведена 
от задълженото лице електрическа енергия, 
включително:
1. приходите от продажба на активна елек­
трическа енергия;